સેન્ટ લુસિયા : ભારત અને વેસ્ટ ઇન્ડિઝ વચ્ચે શરૂ થયેલી ત્રીજી ટેસ્ટના પ્રથમ દિવસના અંતે વેસ્ટ ઇન્ડિઝ તરફથી શાનદાર બોલિંગ પ્રદર્શન સામે ભારતીય ટોપ ઓર્ડરના બેટ્સમેનો નિષ્ફળ રહ્યા હતા. એક સમયે ભારતે 87 રનમાં 4 મહત્વપૂર્ણ વિકેટ ગુમાવી દેતાં મોટા સ્કોરની આશા પણ નહીંવત થઇ ગઇ હતી. પરંતુ ભારતના સંકટમોચક બનીને આવેલ આર. અશ્વિને ટીમ ઇન્ડીયાની રમત સંભાળી લેતા દિવસના અંતે ભારતે 5 વિકેટના નુકસાન પર 234 રન બનાવી લીધા હતા. રમતના અંતે અશ્વિન 75 અને રિદ્ધિમાન સાહા 46 રને અણનમ રહ્યા હતા.